Творчыя заняткі — адны з найцікавейшых. «Мы шыем, робім дэкупаж, малюем», — пералічвае псыхоляг «Крылаў надзеі» Вера Лабейка. Яна прыходзіла ў клюбны дом спачатку як валянтэр, але неўзабаве засталася ў камандзе. Прыход Веры супаў зь літаратурна-мастацкім праектам «Казка праз сэрца», які падтрымала кампанія «Будзьма беларусамі». У яго аснове ляжыць беларускі фальклёр. На працягу году чальцы сацыяльна-псыхалягічнай службы рабілі ілюстрацыі да беларускіх казак. Малюнкі ўвайшлі ў арт-альбом, разышліся на паштоўкі, арыгіналы выстаўляліся ў гарадзкім арт-цэнтры VZAP і бібліятэцы імя Петруся Броўкі.